ചാസ് പാലിയേറ്റീവ് കെയര് പരിശീലനം ചങ്ങനാശേരി: സോഷ്യല് സര്വീസ് സൊസൈറ്റിയുടെ ആഭിമുഖ്യത്തില് പാലിയേറ്റീവ് കെയര് ആന്ഡ് ഹോം നഴ്സിംഗില് രണ്ടരമാസത്തെ പരിശീലനം ആരംഭിച്ചു. അതിരൂപതാ സഹായമെത്രാന് മാര് തോമസ് തറയില് ഉദ്ഘാടനം ചെയ്തു. വികാരി ജനറാള് ഫാ. ജോസഫ് വാണിയപ്പുരയ്ക്കല് അദ്ധ്യക്ഷത വഹിച്ചു. നബാര്ഡിന്റെ സാമ്ബത്തിക സഹായത്തോടെയാണ് പദ്ധതി നടപ്പാക്കുന്നത്. ചെത്തിപ്പുഴ സെന്റ് തോമസ് ആശുപത്രിയും ചാസ് ഐ.ആര്.സി.എ യും പരിശീലനത്തിന് സാങ്കേതിക മേല്നോട്ടം വഹിക്കും. നബാര്ഡിന്റെ ജില്ലാ വികസന മാനേജര് റെജി വര്ഗീസ്, ഡോ ആന്റണി വര്ഗീസ് , ഫാ. ആന്സിലോ ഇലഞ്ഞിപ്പറമ്ബില്, ഡോ. ജോസഫ് എബ്രഹാം എന്നിവര് പങ്കെടുത്തു.